აპრილი 2005

2005 წლის მოვლენები: იანვარი | თებერვალი | მარტი | აპრილი | მაისი | ივნისი | ივლისი | აგვისტო | სექტემბერი | ოქტომბერი | ნოემბერი | დეკემბერი 1 აპრილი — საქართველოში ოფიციალური ვიზიტით ჩამოვიდა ეუთოს მოქმედი თავმჯდომარე, სლოვენიის საგარეო საქმეთა მინისტრი დიმიტრი რუპელი. 2 აპრილი — საქართველოში არაოფიციალური ვიზიტით ჩამოვიდა სომხეთის პრეზიდენტი რობერტ ქოჩარიანი. 3 აპრილი — პრემიერ–მინისტრი ზურაბ ნოღაიდელი რაჭას სტუმრობდა, სადაც ახალი გუბერნატორი ოთარ სირაძე წარადგინა. 4 აპრილი დამთავრდა საქართველოს პრეზიდენტის ორდღიანი ოფიციალური ვიზიტი ყაზახეთში. ნატოს 56 წლისთავი ხელისუფლების წარმომადგენლებმა ჟვანიას სახელობის საზოგადოებრივ საქმეთა ინსტიტუტში შეხვედრით აღნიშნეს. 5 აპრილი — რუსეთის პრეზიდენტი პუტინი სოჭში აფხაზეთის თვითგამოცხადებული რესპუბლიკის პრეზიდენტ სერგეი ბაღაფშს შეხვდა. 6 აპრილი — მიხეილ სააკაშვილი სამეგრელოს ესტუმრა. მან სენაკი-ჩხოროწყუ-ზუგდიდი-წალენჯიხის დამაკავშირებელი ახალი გზის მშენებლობა მოინახულა. 7 აპრილი — “გაერთიანებული ქართული ბანკი” 10 წლის გახდა. 9 აპრილი — გლდანი-ნაძალადევის რაიონულმა სასამართლომ მერაბ ჟორდანიას წინასწარი პატიმრობა შეუფარდა. 13 აპრილი თბილისში ლეგენდარული მუსიკოსი ჯო ზავინული სინდიკატთან ერთად ჩამოვიდა. მსოფლიოს ერთ-ერთი საუკეთესო ჯაზმენი საქართველოში პირველად 5 წლის წინ იყო. სამეგრელო-ზემო სვანეთის გუბერნატორად პრეზიდენტის განკარგულების შედეგად ზუგდიდის მუნიციპალიტეტის ყოფილი გამგებელი მიხეილ არდია დაინიშნა. 15 აპრილი — თბილისში რუსეთში მოღვაწე ქართველი მომღერალი სოსო პავლიაშვილი ჩამოვიდა. სიყვარულის დღესთან დაკავშირებით, ფილარმონიის დიდ საკონცერტო დარბაზში მისი სოლო კონცერტი გაიმართება. პავლიაშვილი კონცერტს კლუბ “ბერიკონშიც გამართავს”. 18 აპრილი საქართველოში რუსული კულტურის კვირეული დაიწყო, რომელიც ერთი კვირა გაგრძელდება. გაზეთ “კვირის პალიტრას” 10 წელი შეუსრულდა. საქართველოს პრეზიდენტი ბორჯომში გაემგზავრა. მიხეილ სააკაშვილი “ბორჯომ-პარკში” მიმდინარე აღდგენით სამუშაოებს გაეცნო და ადგილობრივ მოსახლეობას შეხვდა. საქართველოს პრემიერ-მინისტრი უზბეკეთში ორდღიანი სამუშაო ვიზიტით გაემგზავრა. 19 აპრილი — ცხინვალში, ეუთოს ოფისში ქართულ და ოსურ მხარეებს შორის მოლაპარაკება გაიმართა. მოლაპარაკებაში ქართული მხრიდან სახელმწიფო მინისტრი გიორგი ხაინდრავა მონაწილეობდა. 21 აპრილი აფხაზეთის არაღიარებულ რესპუბლიკაში შეიარაღებული ძალების წვრთნები მიმდინარეობს. ოჩამჩირის რაიონში სასწავლო სამხედრო მანევრებს აფხაზეთის დე ფაქტო პრეზიდენტი სერგეი ბაღაფშიც დაესწრო. პარლამენტში სახალხო დამცველი სოზარ სუბარი ტრადიციული ყოველწლიური ანგარიშით წარდგა. 22 აპრილი მოლდოვის დედაქალაქ კიშინიოვში შედგა სუუამის წევრი ქვეყნების სახელმწიფო მეთაურთა სამიტი. საზღვაო საოკეანო სანაოსნო “მერინ კეპიტალსის” და ამერიკული საზღვაო კომპანისიის “ისტვინდის” შვილობილმა კომპანიამ “ჯორჯიან ტანკერსმა” 93 მილიონ დოლარად შეიძინა. 25 აპრილი მოსკოვში რუსეთის საგარეო საქმეთა მინისტრის რეზიდენციაში გაიმართა სალომე ზურაბიშვილისა და სერგეი ლავროვის შეხვედრა. მიღწეულ იქნა გარკვეული შეთანხმება საქართველოდან რუსეთის სამხედრო ბაზების გაყვანასთან დაკავშირებით. თბილისში ოფიციალური ვიზიტით ჩამოვიდა ირანის ისლამური რესპუბლიკის პირველი ვიცე-პრეზიდენტი დოქტორ მოჰამად რეზა არეფი, ირანის მთავრობის წევრებისა და ბიზნესმენების თანხლებით. დაგეგმილია მათი საქართველო-ირანის ბიზნეს-ფორუმში მონაწილეობა. 26 აპრილი — 5 დღიანი გადაუღებელი წვიმის შედეგად დასავლეთ საქართველო სტიქიური უბედურების ზონად იქცა. წყალდიდობასთან ერთად, ბევრ რეგიონში მეწყერის საშიშროება გაჩნდა, 800-მდე ადამიანი უკვე ევაკუირებულია. 27 აპრილი — პრეზიდენტი შიდა ქართლს ეწვია და წყალდიდობით დაზიანებული ისტორიული ძეგლი უფლისციხეს მოინახულა. 28 აპრილი საქართველოში ოფიციალური ვიზიტით ჩამოვიდა სომხეთის პარლამენტის თავმჯდომარე არტურ ბაღდასარიანი. ქართველმა ჟურნალისტებმა ენგურის ხიდი გადაკეტეს, ვინაიდან რუსი სამშვიდობოები ქართველ ჟურნალისტებს ჭუბურხინჯში მორიგ ოთხმხრივი შეხვედრაზე დასწრების უფლებას არ აძლევენ. 1 აპრილი — პოლ ვულფოვეცი მსოფლიო ბანკის პრეზიდენტი გახდა. იგი პენტაგონის შეფის ყოფილი მოადგილე და ერაყის ომის მთავარი იდეოლოგია. 3 აპრილი — ერაყში აბუ-გრეიბის ციხეზე შეირაღებული თავდასხმა განხორციელდა. პასუხისმგებლობა თავის თავზე აიღო “ალ-ქაიდამ”. 5 აპრილი — ყირგიზეთის პრეზიდენტმა ასკარ აკაევმა მოიხსნა უფლებამოსილება. 6 აპრილი — ერაყის პრეზიდენტად არჩეულ იქნა ჯალალ თალაბანი, ქურთი აჯანყებულების ყოფილი ლიდერი, ვიცე-პრეზიდენტებად — შიიტი აბდელ აბდულ მაჰდი და სუნიტი ღაზი ალ-იავარი. 7 აპრილი — ბორის ელცინი ოთხდღიანი ვიზიტით ბაქოს ეწვია. რუსეთის ყოფილი პერეზიდენტი აზერბაიჯანში პრეზიდენტ ილხამ ალიევის მიწვევით ჩავიდა. 8 აპრილი — ვატიკანში გაიმართა რომის პაპის იოანე-პავლე II-ს დაკრძალვის ცერემონია. 9 აპრილი — დიდ ბრიტანეთში შედგა უელსის პრინცის ჩარლზისა და კამილა პარკერ ბოულსის ოფიციალური ქორწინება. 13 აპრილი — ევროპის პარლამენტმა ხმა მისცა ბულგარეთისა და რუმინეთის გაწევრიანებას ევროპის კავშირში 2007 წლისათვის. 17 აპრილი — რუსეთის ფედერაციის კრასნოიარსკის მხარეში, ტაიმირისა და ევენკთა ავტონომიურ ოკრუგებში ჩატარდა რეფერენდუმი მათი ფედერაციის ერთ სუბიექტად გაერთიანების თაობაზე. 19 აპრილი — ვატიკანში კარდინალთა კონკლავმა რომის პაპად აირჩია 78 წლის გერმანელი კარდინალი იოზეფ რატცინგერი ბენედიქტ XVI-ის სახელით. 20 აპრილი ვილნიუსში დაიწყო ნატოს ქვეყნების საგარეო საქმეთა მინისტრების სამიტი. გადადგა იტალიის პრემიერ-მინისტრი სილვიო ბერლუსკონი. ეკვადორში პრეზიდენტის მოვალეობის შესრულებას შეუდგა ალფრედო პალაციო. გადაყენებულმა ექს-პრეზიდენტმა ლუსიო გუტიერესმა ბრაზილიას შეაფარა თავი. 22 აპრილი — ჯაკარტაში აზია–აფრიკის სამიტზე კოიძუმიმ ღრმა მწუხარება გამოთქვა მეორე მსოფლიო ომის დროს აზიის ქვეყნების მიმართ იაპონიის აგრესიის გამო. 24 აპრილი — სომხეთმა აღნიშნა 1915 წლის გენოციდის 90 წლისთავი. 25 აპრილი ბულგარეთმა და რუმინეთმა ხელი მოაწერეს შეთანხმებას ევროპის კავშირში გაწევრიანებასთან დაკავშირებით. იაპონიის ჰიოგოს პრეფექტურაში სარკინიგზო კატასტროფის შედეგად დაიღუპა 72 ადამიანი და დაშავდა რამდენიმე ასეული. 26 აპრილი — ლიბანში სირიის ჯარის თითქმის 30 წლიანი ერა დასრულდა. ლიბანის აღმოსავლეთით განლაგებულ რიაკის სამხედრო ბაზაზე, სირიის ჯარის გამომშვიდობებასთან დაკავშირებით, ოფიციალური ცერემონია გაიმართა. იოანე პავლე II 2 აპრილი — რომის პაპი იოანე-პავლე II. 6 აპრილი — მონაკოს თავადი რენიე III. 24 აპრილი — ეზერ ვაიცმანი, ისრაელის ყოფილი პრეზიდენტი. 11 აპრილი — ქართულ ვიკიპედიაში 400 სტატიაა. 11 აპრილი — რუსულ ვიკიპედიაში სტატიების რაოდენობამ 15 ათასს მიაღწია. 16 აპრილი — ქართულ ვიკიპედიაში 500 სტატიაა. 20 აპრილი — ფრანგულმა ვიკიპედიამ 100 ათასიანი მიჯნა გადალახა. იგი სტატიების რაოდენობით მეოთხე ვიკიპედიაა ინგლისურის, გერმანულისა და იაპონურის შემდეგ. 21 აპრილი — ქართულ ვიკიპედიაში 600 სტატიაა. 27 აპრილი — ქართულ ვიკიპედიაში 700 სტატიაა.